Fosta şefă a DIICOT, Alina Bica, a depus o contestaţie în anulare la completul de cinci judecători de la Înalta Curte de Casaţie şi Justiţie.

Alina Bica se află în arest, în Costa Rica, alături de Elena Udrea. Foto: Agerpres

Contestaţia în anulare a Alinei Bica a fost depusă joi şi este o cale extraordinară de atac după ce a fost arestată în Costa Rica.

Deocamdată, fosta şefă a DIICOT nu a primit încă un termen de judecată.

Pe 26 iunie, Alina Bica a fost condamnată definitiv la 4 ani de închisoare în dosarul în care au fost implicaţi şi Ovidiu Tender și Adrian Videanu. Atunci, decizia definitivă a fost luată cu majoritate de 4 judecători la 1 din completul de judecată format din 5 magistraţi.

Contestaţia Alinei Bica vine după ce CCR a constatat un conflict juridic de natură constituțională între Parlament și Curtea Supremă cu privire la modul în care sunt constituite completurile de 5 judecători.